
ΣΧΟΛΗ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ
ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ



Αγαπητοί/τές Φοιτητές/τριες,
 
Σας γράφω με την ιδιότητα της Συμβούλου Σπουδών σας στο Τμήμα Οικονομικών Επιστημών του ΔΙ.ΠΑ.Ε..
Θα ήθελα κατ’ αρχήν να σας καλωσορίσω στο ακαδημαϊκό έτος 2026-2027 και να σας ευχηθώ καλή επιτυχία στην προσπάθειά σας. Η δική μου πρόθεση είναι να δημιουργήσουμε μεταξύ μας ένα κλίμα διαλόγου, μέσα στο οποίο θα έχετε κάθε δυνατή υποστήριξη από εμένα. 
Θερμή παράκληση να μελετήσετε πρώτα από όλα τον οδηγό σπουδών του Τμήματος και όλες τις απαραίτητες πληροφορίες που υπάρχουν στη ιστοσελίδα. Θα βρείτε πληροφορίες για τις σπουδές σας, το τμήμα, την έρευνα, μεταπτυχιακές και διδακτορικές σπουδές και πολλές άλλες χρήσιμες πληροφορίες.
Κατά την διάρκεια του ακαδημαϊκού έτους θα μπορείτε να αντλείτε μέσω της ιστοσελίδας ανακοινώσεις που αφορούν στην εκπαιδευτική διαδικασία και σε εκδηλώσεις του τμήματος. 
Ως Σύμβουλος Σπουδών σας είμαι αρμόδιος για να συζητήσουμε μαζί όλα τα παρακάτω:
α) Υποστήριξη για τη διευκόλυνση των πρωτοετών φοιτητών στη μετάβασή τους από τη δευτεροβάθμια στην τριτοβάθμια εκπαίδευση.
β) Περιεχόμενο μαθημάτων, συμμετοχή σε εργαστήρια, αξιοποίηση των υποδομών των εργαστηρίων του Τμήματος, τρόπους αξιολόγησης επιδόσεων μαθημάτων, ενθάρρυνση του φοιτητή να συμμετέχει σε προόδους, τεστ, σειρές ασκήσεων, ενισχυτική διδασκαλία με επιπλέον φροντιστήρια κα., που βοηθούν τον φοιτητή να κατανοήσει και να ολοκληρώσει με επιτυχία τα μαθήματα στα οποία δυσκολεύεται, τρόπους μελέτης, βιβλιογραφία.
γ) Περιεχόμενο υποχρεωτικών μαθημάτων και μαθημάτων επιλογής, καθορισμός της βέλτιστης επιλογής μαθημάτων, ελαχιστοποιώντας την αποτυχία στις εξετάσεις και συζήτηση με τον φοιτητή, ώστε η επιλογή των μαθημάτων να συνάδει με τα προσωπικά του ενδιαφέροντα, τις δεξιότητες και τις ικανότητές του.
δ) Συζήτηση των αποτελεσμάτων των εξετάσεων.
ε) Επιλογή θέματος πτυχιακών ή άλλων εργασιών.
στ) Μεταπτυχιακές σπουδές (στο Τμήμα, στην Ελλάδα και το εξωτερικό).
ζ) Επαγγελματικές προοπτικές (ευκαιρίες σε δημόσιο, ιδιωτικό τομέα, ελεύθερο επάγγελμα, θέση εργασίας στο εξωτερικό).
η) Συζήτηση οποιουδήποτε θέματος το οποίο δημιουργεί εμπόδια στις σπουδές.
θ) Θέματα με διδάσκοντες.
ι) Ενημέρωση σχετικά με τις υπηρεσίες που προσφέρει το Πανεπιστήμιο στους φοιτητές του (Φοιτητική μέριμνα, ΔΑΣΤΑ, ΣΚΕΠΙ, Γραφείο Πρακτικής Άσκησης, κα).

Για οτιδήποτε από τα παραπάνω μπορείτε να επικοινωνήσετε μαζί μου στο γραφείο μου, Κτήριο Δ, 2ος όροφος, με ώρες γραφείου: Δευτέρα 11:00-12:00, Τετάρτη 11:00-12:00, τηλ. γρ. 2321049308, email: gkyriazopoulos@ihu.gr.
Για μια πρώτη συνάντηση υποδοχής, σας καλώ ανάλογα με το έτος σπουδών σας:
· Φοιτητές/ριες 1ου έτους την Δευτέρα 23/11 στις 11.30 μ.μ.
· Φοιτητές/ριες 2ου έτους και άνω την δευτέρα 23/11 στις 13.00 μ.μ.
στην αίθουσα 201 στον 1ο Όροφο στο Κτίριο Δ.
Θα χαρώ να σας συναντήσω από κοντά.

Φιλικά,
Κυριαζόπουλος Γεώργιος
Καθηγητής

